Uno Ussisoo

Uno Ussisoo (12. mai 1920 Tallinn – 28. november 1993) oli eesti entsüklopedist ja tõlkija.

Ta lõpetas 1938. aastal Gustav Adolfi Gümnaasiumi. Seejärel õppis ta aastast 1939 Tartu Ülikooli filosoofiateaduskonnas. Ta kuulus üliõpilasseltsi Liivika. 

Aastal 1943 arreteeriti ta SD poolt, ta viibis aastatel 1943–1944 Saksa vangilaagrites. 1945. aastal arreteeriti ta NKVD poolt Tallinnas, ta viibis aastatel 1946–1956 Ivdeli ja Inta vangilaagrites Venemaal. Eestisse sai ta tagasi aastal 1956. 

Ta lõpetas 1962. aastal Tartu Riikliku Ülikooli inglise filoloogina.

Ta tõlkis gruusia kirjandust ning kirjutas järelsõna Juta Bedia tõlgitud gruusia eeposele "Kangelane tiigrinahas".

Isiklikku
Tema isa oli haridustegelane Teodor Ussisoo.

Viited

Välislingid
Album Academicum Universitatis Tartuensis 1918-1944

Eesti entsüklopedistid
Eesti tõlkijad
Gustav Adolfi Gümnaasiumi vilistlased
Tartu Ülikooli ajaloo-keeleteaduskonna vilistlased
Üliõpilasselts Liivika liikmed
Eesti represseeritud isikud
Pärnamäe kalmistule maetud
Sündinud 1920
Surnud 1993